**Efialtes** (gresk: Ἐφιάλτης, *Ephialtēs*; skjønt Herodotos stavet det som Ἐπιάλτης, *Epialtes*) fra Trakhis var sønn Eurydemos fra Malis. Han er kjent som en landsforræder etter å ha forrådt sitt fedreland for en belønning av perserne, ved å vise den persiske hæren en sti, en omveg, rundt den allierte greske posisjonen ved passet i Thermopylene, og således bidra til at grekerne tapte slaget ved Thermopylene i 480 f.Kr. Hans navn bruktes som synonymt for forræder på gresk, på lik vis som Quisling på norsk og andre vestlige språk, og som Benedict Arnold på amerikansk. Betydning av Efialtes på gresk er «mareritt».

Stien
-----

De allierte greske landstyrkene, som Herodotos har oppgitt til ikke mer enn 4 200 menn, hadde valgt det trange passet Thermopylene til å blokkere framferden til den enormt større persiske hæren. Selv om dette passet mellom de trakhiniske klippene og Malisgulfen var kun «bred nok for en enkelt hestevogn», den kunne bli omgått ved en fjellsti som førte over fjellet sør for Thermopylene og førte ned til hovedvegen bak den greske posisjonen. Herodotos noterer at denne fjellstien var godt kjent av de lokale som i fortiden hadde brukt den for å angripe naboene fokierne.

Mistenkte og skyldige
---------------------

Herodotos nevner at to andre menn ble anklaget for å forrådt grekerne ved å informere om denne fjellstien til perserne: Onetas, innfødt fra Karystos og en sønn av Fanagoras; og Korydallos, innfødt av Antikyra i Fokis. Uansett, argumenterte han, var det Efialtes som avslørte stien ettersom grekerne «ikke tilbød belønning for hodene til Onetas og Korydallos, men for det til Efialtes fra Trakhis.»

Efialtes hadde forventet en belønning fra perserne, men da de gikk på et nederlag i slaget ved Salamis fikk han ingenting. Han flyktet deretter til Thessalia. Det amfiktyoniske forbund hadde tilbudt en belønning for hans død, og i henhold til Herodotos ble han drept for en tilsynelatende urelatert grunn av Athenades fra Trakhis en gang rundt 470 f.Kr. Spartanerne belønnet Athenades uansett.

Litterære framstillinger
------------------------

I filmen *The 300 Spartans* fra 1962 ble Efialtes spilt av Kieron Moore og framstilt som en einstøing som arbeidet på en geitegård i nærheten av Thermopylene. Han forrådte spartanerne på grådighet etter penger (og som det antydes, grunnet en ikke gjengjeldt lyst etter en spartansk pike ved navn Ellas).

I Frank Millers tegneserieroman fra 1998, og den senere filmatiseringen i 2006, begge under tittelen *300*, er Efialtes framstilt som meget deformert spartaner i eksil som forrådte den spartanske hæren etter Leonidas, som alltid hadde opptrådt redelig overfor ham, nektet ham retten å kjempe ettersom han ikke var i stand til å løfte et skjold høyt nok og således føre falanksens formasjon i fare. I filmen er framstilt av den britiske skuespilleren Andrew Tiernan.

Referanser
----------

1. ↑  Macaulay, G.C.: *The History of Herodotus* Arkivert 5. april 2013 hos Wayback Machine.. The University of Adelaide. avsnitt 213.
2. ↑   Herodotos: *Persian Wars*. s. 213.
3. ↑   Herodotos: *Histories*, 7.200
4. ↑   Herodotos: *Histories*, 7.215
5. ↑   Herodotos: *Histories*, 7.214

Eksterne lenker
---------------

* Herodotos 7.13 fra prosjekt Perseus.

  


|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND
 |